Ֆրիել

Ֆրիել (), իսկական անունը՝ Մարգերիտ (Մարգարիտա) Բոուլխ (, ), ֆրանսիացի երգչուհի, «ռեալիստական (իրատեսական) երգի» ներկայացուցիչ, համարվում է միջռազմական ժամանակաշրջանի երգիչ։

Կենսագրություն 
Ծնվել է Փարիզում: Նրա հայրը՝ Իվ Մարի Բոուլխը, նախկին երկաթուղային աշխատող էր, որը հաշմանդամ էր դարձել՝ կորցնելով ձեռքը գնացքաքարշի հարվածից, իսկ նրա մայրը՝ Մարի-Ժաննա Դանիելը (հավաքարար), պատահաբար ներգրավվել էր մարմնավաճառության մեջ: Պատանի Մարգարիտան մեծացել է Փարիզի ամենահայտնի, բայց աղքատ շրջաններում։ Տասնհինգ տարեկանում դռնեդուռ ընկած՝ կոսմետիկա է վաճառել:

Սկսել է ելույթ ունենալ 1900-ականների վերջերին, առաջին ձայնասկավառակը ձայնագրվել է 1908 թվականին։ Առաջին երգչուհին է, որը 1908 թվականին արձանագրել է 78 պտտ/րոպե արագության ռեկորդ:

1907 թվականի նոյեմբերի 28-ին ամուսնացել է Ռոբերտ Հոլարդի հետ (կեղծանունը՝ «Roberty»), որը երաժշտական ​​սրահի երիտասարդ կատակերգու էր. նրանք հանդիպել են Օլիմպիայի պանդոկում: Շուտով ծնվում է առաջնեկը, որը, սակայն, մահանում է մանկական հասակում, և երիտասարդ մայրը արագ հեռանում է իր գրավիչ ուղեկցից. վերջինս նախընտրում է երգչուհի Դամիային: Նրանց ամուսնալուծությունը հայտարարվել է 1910 թվականի հունիսի 13-ին, այնուհետև Ֆրիելը սիրային հարաբերություն է ունեցել Մորիս Շևալյեի հետ, որը նրան թողել է Միստենգետի պատճառով, ումից Շևալյեն փոքր էր 13 տարով։ Սա հանգեցրել է ինքնասպանության փորձի և միայն վատթարացրել է Ֆրիելի կախվածությունը ալկոհոլից ու թմրանյութերից: Նա մեկնել է արտասահման՝ Արևելյան Եվրոպա, Թուրքիա, որտեղից ֆրանսիական դեսպանատունը նրան վերադարձրել է 1923 թվականին՝ բարոյապես ամայացած, արտաքուստ խիստ փոխված և անմխիթար վիճակում։ Նա կրկին հանդես է եկել բեմում, ինչպես նաև նկարահանվել է կինոյում։ Ամենաճանաչված ֆիլմերը, որոնցում նա խաղացել է, 1931 թվականի «Սյուր դե Լիլաս»-ն էր՝ նկարահանված Տրիստան Բերնարի պիեսի հիման վրա, և «Պեպե լե Մոկո»-ն (ֆիլմում կատարել է «Որտե՞ղ է նա, ինչու՞» հայտնի երգը), որում նկարահանվել է Ժան Գաբենը:

1935 թվականի ապրիլի 30-ին նա Փարիզում ամուսնացել է Ժորժ Բեթհենի հետ:

Ֆրիելի համերգների վերջին շարքը տեղի է ունեցել 1950 թվականին «Էսկարպ» պարահանդեսային նախկին դահլիճում, որը գտնվում է Կոնտրեսկարպ հրապարակից ոչ հեռու: 

Երգչուհին մահացել է Պիգալ փողոցի իր բնակարանում աղքատության մեջ։ Մեծ ամբոխ էր ներկա նրա հուղարկավորությանը։ Թաղված է Պանտենի գերեզմանատանը:

Այդ ժամանակից ի վեր շատ երգիչներ են հայտարարել նրա թողած ազդեցության մասին՝ Շառլ Տրենեն, Մանո Սոլոն, Ժակ Հիգելինը, Սերժ Գենսբուրգը կամ Ռենո Սեշանը։

Երգեր 

 «J'ai l'cafard» (1927)
 «La Valse des coups de pieds au… boum» (1927)
 «La Réserve»
 «L'Obsédé» (1930)
 «Pauvre grand» (1930)
 «Sous la blafarde» (1930)
 «Comme un moineau» (1930)
 «Comme une fleur» (1931)
 «La Coco» (1931)
 «Quand on a trop de cœur» (1931)
 «La Chanson du vieux marin» (1931)
 «À la dérive» (1931)
 «Musette» (1932)
 «Le Grand Léon» (1933)
 «C'est un mâle» (1933)
 «Si tu n'étais pas là» (1934)
 «La Peur» (1935)
 «Il encaisse tout» (1935)
 «Il est trop tard» (1935)
 «Où sont tous mes amants ?» (1935)
 «Rien ne vaut l'accordéon» (1935)
 «La Valse à tout le monde» (1936)
 «Le Fils de la femme poisson» (1936)
 «Les filles qui la nuit…» (1936)
 «Maison louche» (1936)
 «Tel qu'il est» (1936)
 «Et v'la pourquoi» (1936)
 «Où est-il donc ?» (1936)
 «Sous la flotte» (1936)
 «Tout change dans la vie» (1936)
 «C'est un petit bal musette» (1936)
 «Pleure» (1937)
 «Derrière la clique» (1938)
 «L'Amour des hommes» (1938)
 «La Chanson des fortifs» (1938)
 «La Môme Catch-catch» (1938)
 «Ohé ! les copains !» (1939)
 «La Der des der» (1939)
 «La Java bleue» (1939)՝ Ռուսական ազգային երգ «Миленький ты мой, возьми меня с собой, там в стране далёкой...» («Դու ի՛մ փոքրիկ, վերցրու՛ ինձ քեզ հետ, այնտեղ՝ հեռավոր երկրում...»)
 «Sans lendemain» (1939)

Մատենագրություն 
 Nicole et Alain Lacombe, Fréhel, Կենսագրություն, Belfond, 1990.
 Olivier Barrot et Raymond Chirat, Noir & Blanc, 250 ֆրանսիացի կինոդերասաններ 1930-1960, Groupe Flammarion, 2000.
  Gianni Lucini, Luci, lucciole e canzoni sotto il cielo di Parigi - Storie di chanteuses nella Francia del primo Novecento), Novara, Segni e Parole, 2014, 160 p. .
 André Nolat, Némésis ou les vies excessives, Publibook, 2017.

Մատենագիտական վեպ 
 Johann G. Louis, Fréhel, գրաֆիկական վեպ, éditions Nada (13 septembre 2018) 
 Violaine Schwartz, Le Vent dans la bouche, éditions P.O.L.

Ծանոթագրություններ

Արտաքին հղումներ 
 
 Splendeur et déchéance : Fréhel, 60 ans déjà ! (biographie)

Ֆրանսիացի կանայք
Ֆրանսիացի երգչուհիներ
Կինոդերասաններ
Ֆրանսիացի դերասաններ